白苧歌
作者：周紫芝
朝代：宋

paragraphs: 大垂手，小垂手，江南白符世希有。
吳姬十指玉纖纖，白苧新裁舞衣小。
秋江四面繞吳宫，吳宫霜橘樹樹紅。
吳王夜燕不知曉，但見紅日昇曈曨。
美人低鬟復回袖，持酒獻君君一笑。
人生得意不行樂，白日如梭夜催晝。
吳山依舊吳江清，離宫故苑難爲情。
不知誰遣南山鹿，還向姑蘇臺下行。